
Zagreb, 5. siječanj 2020. 


Preporuka o cijepljenju protiv COVID-19 nakon preboljenja bolesti 


Podaci iz kliničkih istraživanja upućuju da su mRNA cjepiva protiv COVID-19 sigurna za primjenu u osoba s 
dokazanom prijašnjom infekcijom SARS-CoV-2 virusom. Stoga, cijepljenje treba preporučiti osobama koje su 


preboljele COVID-19, bez obzira jesu li imali asimptomatsku ili simptomatsku bolest. 


Cijepljenje osobe koje trenutno ima infekciju SARS-CoV-2 virusom treba odgoditi sve dok se osoba ne 
oporavi od akutne infekcije, tj. sve dok ne iščeznu simptomi bolesti, odnosno dok se ne steknu uvjeti za 
prekid izolacije. Preporuka je pričekati najmanje mjesec kako bi imunološki odgovor na cjepivo bio bolji 


nego ako se cjepivo primijeni ranije. 


Trenutno dostupni podaci govore da do reinfekcije rijetko dolazi u razdoblju od 90 dana nakon prve 
(inicijalne) infekcije. Stoga, ako se želi, cijepljenje osoba s dokazanom akutnom SARS-CoV-2 infekcijom u 


prethodnih 90 dana može se odgoditi otprilike do isteka tog perioda. 


